biswa921/hiwiki-latest-pages-articles-raw huggingface dataset:
शिशु

thumb|एक शिशु अपनी दादी के साथ
thumb|30 मिनट पहले जन्मा एक भारतीय नवजात शिशु

thumb|200x200px|एक रोता हुआ नवजात शिशु
शिशु पृथ्वी पर किसी भी मानव (प्राणी) की सबसे पहली अवस्था है। जन्म से एक मास तक की आयु का शिशु नवजात (नया जन्मा) कहलाता है जबकि एक महीने से तीन साल तक के बच्चे को सिर्फ शिशु कहते हैं। आम बोल चाल की भाषा मे नवजात और शिशु दोनो को ही बच्चा कहते हैं। एक दूसरी परिभाषा के अनुसार जबतक बालक या बालिका आठ वर्ष के नहीं हो जाते तब तक वे शिशु कहलाते हैं।

 शिशु देखभाल 
शिशुओं का रोना एक स्वाभाविक क्रिया है, जो उनके लिए संचार का बुनियादी साधन है। एक शिशु रोकर भूख, बेचैनी, उब या अकेलापन जैसी कई भावनाओं को अभिव्यक्त करने की कोशिश करता है।

स्तनपान की सिफारिश सभी प्रमुख शिशु स्वास्थ्य संगठन करते हैं। अगर किसी कारण वश स्तनपान संभव नहीं है तो शिशु को बोतल से दूध पिलाया जा सकता है जिसके लिए माता का निकाला हुआ दूध या फिर डिब्बे का शिशु फार्मूला दिया जा सकता है।

शिशु चूसने की एक स्वाभाविक प्रवृति के साथ जन्म लेते है और इसके द्वारा वो स्तनाग्र (चुचुक) से या बोतल के निप्पल से दूध चूसते हैं। कई बार शिशुओं को दूध पिलाने के लिये धाय को रखा जाता है पर आजकल यह बिरले ही होता है विशेष रूप से विकसित देशों में। 

जैसे जैसे शिशु की आयु मे वृद्धि होती है उसे दूध के अतिरिक्त ठोस आहार की आवश्यकता भी होती है, कई माता पिता इसकी पूर्ति के लिए डिब्बा बंद शिशु आहार (जैसे सेरेलेक) का चयन करते हैं मां के दूध या दुग्ध फार्मूला का पूरक होता है। बाकी लोग अपने बच्चे के आहार की जरूरत के लिए अपने सामान्य भोजन को उसकी आवश्यकताओं को अनुसार अनुकूलित कर लेते है (जैसे पतली खिचड़ी या दलिया)।

जब तक शिशु स्वयं शौचालय जाने के लिए प्रशिक्षित होते है, वो लंगोट, पोतड़ा या डाइपर (औद्योगीकृत देशों में) पहनते हैं।
 
बच्चे वयस्कों की तुलना में अधिक सोते है पर जैसे जैसे उनकी आयु बढ़ती है उनके निंद्राकाल मे गिरावट आती है। नवजात शिशुओं के लिए 18 घंटे तक की नींद की आवश्यकता होती है। जब तक बच्चे चलना सीखते हैं उन्हें गोद मे उठाया जाता है। इसके अतिरिक्त उन्हें बच्चागाड़ी या प्राम मे भी बैठा कर या लिटा कर एक स्थान से दूसरे स्थान पर ले जाया जाता है।

अधिकतर विकसित देशों मे कानूनन मोटर वाहनों में शिशुओं को सिर्फ उनके लिए विशेष रूप से बनी सुरक्षा सीट मे ही बिठाया जा सकता है।

बाहरी कड़ियाँ
नवजात शिशु की देखभाल

श्रेणी:मानव जीवन
श्रेणी:शैशव
भौतिक परिवर्तन

thumb|right|200px|वाष्प में परिवर्तित होता हुआ जल
भौतिक परिवर्तन (Physical change) की संकल्पना (कांसेप्ट) रासायनिक परिवर्तन की संकल्पना से भेद (अन्तर) स्पष्ट करने के लिये की गयी है। भौतिक परिवर्तन के अन्तर्गत वे सभी परिवर्तन आते हैं जिनमें पदार्थ की रासायनिक प्रकृति या रासायनिक पहचान में कोई परिवर्तन नहीं होता है, जैसे:- किसी बर्तन पर पानी डालकर निचे से ताप दे तो पानी वाष्प में बदल जाता है अगर उस बर्तन के ऊपर ढक्कन रखें तो वह वाष्प पून: जल में परिवर्तित हो जाती है,यह एक प्रकार का भौतिक परिवर्तन है। इसके विपरीत रासायनिक परिवर्तन होने की दशा में पदार्थ की संरचना बदल जाती है - एक या अधिक पदार्थ मिलकर या टूटकर नये पदार्थ बनाते हैं। उसका गुण और वैशिष्ट्य ही बदल जाता है,जैसे चावल से वाष्प बनना।
thumb|right|200px|मोमबत्ती
कभी कभी रसायनिक परिवर्तन और भौतिक परिवर्तन एक साथ देखे जाते हैं, जैसे- मोमबत्ती को जलाने पर मॉम ठोस अवस्था से गैसीय अवस्था में परिवर्तित हो जाती है यह एक रसायनिक परिवर्तन है, लेकिन अगर उस मॉम को किसी बर्तन में डालकर नीचे से ताप दिया जाए तो वह बर्तन में पिघल  जाता है और कुछ समय बाद वह पुनः अपने मूल स्वरूप में आ जाता है यह एक भौतिक परिवर्तन है।

कभी-कभी यह कहना कठिन होता है कि परिवर्तन भौतिक है या रासायनिक। उदाहरण के लिये किसी लवण को पानी में घोलने पर उस लवण के रासायनिक बन्ध (केमिकल बॉण्ड) टूट जाते हैं; फिर भी इसे प्रायः भौतिक परिवर्तन ही कहा जाता है। कुछ लोग कहते हैं कि रासायनिक परिवर्तन में परमाणुओं का पुनर्व्यवस्था होती है, किन्तु बहुत से भौतिक परिवर्तनों में भी परमाणुओं की पुनःव्यवस्था देखने को मिलती है। यहाँ तक कि बहुत से रासायनिक परिवर्तन व्युत्क्रमणीय (reversible) नहीं हैं जबकि बहुत से भौतिक परिवर्तन व्युत्क्रमणीय हैं।

 भौतिक परिवर्तन के कुछ उदाहरण 
 भौतिक अवस्था का परिवर्तन (Change of state) - जैसे जल से बर्फ बनना या जल से वाष्प बनना
 तौलिया में पानी का  सूख लेना 
 कागज के टुकड़े को फाड़ना
 तांबा को खिइंचकर उससे पतले तार निकालना
 लकड़ी या किसी अन्य चीज को काटना

श्रेणी:विज्ञानब्लफ का जलन बन्द होना।
 लोहे का चुम्बक बनना
देवरी

देवरी (Deori) भारत के मध्य प्रदेश राज्य के सागर ज़िले में स्थित एक नगर है। यह इसी नाम की तहसील का मुख्यालय भी है और एक विधानसभा निर्वाचनक्षेत्र भी है। यह राष्ट्रीय राजमार्ग 44 पर सागर से 62 किमी दूर पड़ती है।"Inde du Nord: Madhya Pradesh et Chhattisgarh ," Lonely Planet, 2016, ISBN 9782816159172"Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293

 विवरण 
देवरी नगर में दो नदियाँ शहर के बीचोबीच बहती हैं - सुखचेन नदी और झुनकू नदी। नौरादेही अभयारण्य से सटे देवरी नगर में पेड़ अधिक हैं और देवरी (तोते) भी अधिक हैं। कुछ तोते 25 वर्षों प्रतिदिन एक निश्चित स्थान पर बैठते है। तोतो की चिकचिकाहट चेपो चेपो तोतागिरी सारे नगर मै गूंगती है। देवरी कलाँ मै 70 पंचायते आती है।

 वॉर्ड 
देवरी मैं 15 वार्ड हैं:
 देव खंडेराव वार्ड
 तिलक वार्ड 
 बाजार वार्ड 
 शास्त्री वार्ड 
 अंबेडकर वार्ड 
 महाकाली वार्ड 
 सुभाष वार्ड 
 लक्ष्मी वार्ड 
 महाकौशल वार्ड 
 जवाहर वार्ड 
 गांधी वार्ड
 सुखचैन वार्ड 
 पृथ्वी वार्ड
 पटेल वार्ड 
 झुनुकू वार्ड

 धर्म 
देवरी की सामुदायिक चिकित्सालय के सामने एक स्वामी विवेकानंद जी की आदमकद प्रतिमा की स्थापना करके देवरी मै एक रचनात्मक और ऐतिहासिक कार्य किया।  जहाँ प्रतिमा की  स्थापना हुई है अब वह स्थान 'स्वमी विवेकानंद चौराहा' नाम कहलाने लगा है। अव यहाँ पर सुबह से शाम तक चहल पहल बनी रहती है। विवेकानंद प्रतिमा के चारो तरफ लोग बैठे रहते हैं , यहा से गुजरने वाली प्रत्येक बस रुकती है। यात्री यहां रुकते हे बैठते है अपनी अपनी बस का इंतजार करते है और महापुरूष के दर्शन का भी लाभ लेते हैं। वहाँ पर "जय माँ भवानी दुर्गा मंडल" द्वारा 30 वर्षो से अनवरत माँ भगवती जी स्थापना होती आ रही है और नौ दिन का इस भावनात्मक नजारे को देखने के लिऐ देवरी विधानसभा के हजारो श्रद्धालु स्वामी विवेकानंद चौराहे पर ये अदभुद संगम देखने आते है। माँ भगवती जी के साथ स्वामी विवेकानंद जी की भी सुबह शाम पूजा पाठ होती है  विवेकानंद जी भी देवी जी के बहुत बडे उपासक थे। आस एक उम्मीद संस्थान के सभी सदस्य 12 जनवरी को प्रतिवर्ष स्वामी विवेकानंद जी की जयन्ती बडे धूमधाम से मनाते हैं।

 बोली 
देवरी कलाँ में मुख्य रूप से क्षेत्रीय बुंदेलखंडी भाषा बोली जाती है। और बुंदेलखंडी कहावते भी है जैसे - 
 कनवा से कनवा केहो तुर्तई जेहे रूठ (टूट )। और धीरे-धीरे पूछ ले कैसे गई है फूट।। तुर्तई = तुरंत, कनवा = " एक आंख का "।
 उनके बिना कोन मडवा अटको ।मडवा यानी= शादी का मंडप , 
 जब शादी के मंडप का काम  बिना फूफा और जीजा दामाद के नही होता तब बोलते हे ये बुंदलखंडी कहावत ।।
ओई पातर मै खाय ओई मै छेद करे।
कतन्नी सी  जीव चलत है ठठरया की।
करो ने धरो शनिचर लगो।
काजर लगातई आंख फूट गई जो काजर तो कनवा कर गओ रे अन्न की सो।
कोउ को घर जरे, कोउ तापत है।
खेत के बिजूका।
गरीब की लुगाई सबकी भौजाई।
अकौआ से हाथी नई बंदत रे (तोतो)।
ने एक कओ, ने दो सुनो॥
अब औदे मो डरे। तोता समुदाय।
औगना बीना गाडी नई ढडकत। औगना = गाडी के चाक मै डाला जाने वाला जला ऑयल।
चित्त तुमाई , पट्ट तुमाई (तोता समुदाय)
रोकत-रोकत मानतई नैया , छातीअई पे हौरा भूजत  ( तोता समुदाय )

 इन्हें भी देखें 
 सागर ज़िला

केसली 

 सन्दर्भ 

श्रेणी:मध्य प्रदेश के शहर
श्रेणी:सागर ज़िला
श्रेणी:सागर ज़िले के नगर
केसली

केसली सागर जिला की एक तहसील और आदिवासी क्षेत्र है। केसली देवरी विधानसभा निर्वाचन क्षेत्र क्रमांक 38 का हिस्सा है । 
1915*2830px|thumb|none|alt=Jay Mata Di|Bandevi Mata

भौगोलिक स्थिति 
केसली 23°47′N 78°48′E﻿ / ﻿23.78°N 78.80°E पर स्थित है। 
यह सागर जिले के दक्षिणी भाग मे सुनार नदी के किनारे बसा हुआ है। 
निकटतम शहर देवरी व सागर है ।

जनसंख्या  
केसली एक बड़ा गाँव है जिसमें कुल 2012 परिवार रहते हैं। 2011 की जनगणना के अनुसार केसली गाँव की जनसंख्या 8586 है, जिसमें 4501 पुरुष हैं जबकि 4085 महिलाएँ हैं।

केसली गाँव में 0-6 आयु वर्ग के बच्चों की जनसंख्या 1137 है जो गाँव की कुल जनसंख्या का 13.24% है। केसली गांव का औसत लिंग अनुपात 908 है जो मध्य प्रदेश राज्य के औसत 931 से कम है। जनगणना के अनुसार केसली का बाल लिंग अनुपात 799 है, जो मध्य प्रदेश के औसत 918 से कम है।https://www.census2011.co.in/data/village/461295-kesali-madhya-pradesh.html

 यातायात  
केसली से कई जगहो तक सड़के हैं। सिलवानी से गौरझामर को जोड़ने वाली दो लाइन की सीमेन्ट,कंक्रीट सड़क (CC Road) केसली तहसील से होकर गुजरती हैं।
इस सड़क के अतिरिक्त केसली से सहजपुर मार्ग भी प्रमुख हैं। यहां से सहजपुर के लिए प्रतिदिन हर  30 मिनिट में एक बस उपलब्ध रहती है ।

 शिक्षा 
यहाँ कई सरकारी व निजी संस्थाये संचालित है
   
उच्च शिक्षा 

शासकीय  एक्सीलेंस उच्च माध्यमिक  विद्यालय 

शासकीय कन्या उच्च माध्यमिक विद्यालय 

उच्चतर शिक्षा

शासकीय नवीन महाविद्यालय 

पं. महादेव कालेज

यह भी देखे
सागर जिला

रहली 

गढ़ाकोटा

सुनार नदी 

  

केसली
केसली
 सन्दर्भ 

श्रेणी:मध्य प्रदेश के शहर
श्रेणी:सागर ज़िला
श्रेणी:सागर ज़िले के नगर
मालथौन

मालथौन अथवा माल्थोन (Malthone) भारतीय राज्य मध्य प्रदेश के उत्तरी भाग मे स्थित सागर जिले की इसी नाम की तहसील का मुख्यालय है।नगर परिषद् मालथौन, नगरपरिषद की वेबसाइट।

यहाँ की कुल जनसंख्या वर्ष 2011 के जनगणना आँकड़ों के अनुसार 10,764 है।

 सन्दर्भ 

श्रेणी:सागर जिले की तहसीलें
श्रेणी:सागर ज़िला
विदिशा की वन संपदा

विदिशा भारत के मध्य प्रदेश प्रान्त में स्थित एक प्रमुख शहर है। 
प्राचीन नगर विदिशा तथा उसके आस- पास के क्षेत्र को अपनी भौगोलिक विशिष्टता के कारण एक साथ दशान या दशार्ण (दस किलो वाला) क्षेत्र की संज्ञा दी गई है। यह नाम छठी शताब्दी ई. पू. से ही चला आ रहा है। इस नाम की स्मृति अब भी बेतवा की सहायक नदी धसान नदी के नाम में अवशिष्ट है। कुछ विद्वान इसका नामाकरण दशार्ण (धसान) नदी के कारण मानते हैं, जो दस छोटी- बड़ी नदियों के समवाय- रूप में बहती थी। विदिशा इसकी सुसंस्कृत राजधानी हुआ करती थी। यह स्थान कर्क रेखा पर २३#ं३१' अक्षांश तथा ७७"५१' देशान्तर पर देश के मध्य भाग में स्थित है। समुद्रतल से इसकी ऊँचाई १५४६ फीट है।

 क्षेत्र 
विदिशा मालवा के उपजाऊ पठारी क्षेत्र के उत्तर- पुरब हिस्से में अवस्थित है तथा पश्चिम में मुख्य पठार से जुड़ा हुआ है। ऐतिहासिक व पुरातात्विक दृष्टिकोण से यह क्षेत्र मध्यभारत का सबसे महत्वपूर्ण क्षेत्र माना जा सकता है। नगर से दो मील उत्तर में जहाँ इस समय बेसनगर नामक एक छोटा- सा गाँव है, प्राचीन विदिशा बसी हुई है। यह नगर पहले दो नदियों के संगम पर बसा हुआ था, जो कालांतर में दक्षिण की ओर बढ़ता जा रहा है। इन प्राचीन नदियों में एक छोटी- सी नदी का नाम वैस है। इसे विदिशा नदी के रूप में भी जाना जाता है।

 वन संपदा 

विंध्य पर्वत के आसपास चारों तरफ सैकड़ों मीलों तक उपजाऊ कृषि भूमि है, जो  बहुत उपजाऊ मानी जाती है। यहाँ प्राप्त होने वाली उपजाऊ काली  मिट्टी की सतह तो कहीं- कहीं ३०- ४० फीट तक गहरी है। यहाँ गेहूँ तथा चना का उत्पादन विशेष रूप से होता है, लेकिन धान, कपास व बाजरा बिल्कुल नहीं उपजाए जाते।

वनसंप्रदा के दृष्टिकोण से भी यह क्षेत्र बहुत धनी है। यहाँ तेलिया व पीला दोनों किस्म के सागौन मिलते हैं। खजूर व पशालके वृक्ष विशेष महत्व के माने जाते हैं। इसके अतिरिक्त आम, महुआ, जामुन, करंज, नीम, बड़, पीपल, अर्जुन वृक्ष, खैर, बेर, तेंदू व बाँस के वृक्ष भी प्रचुरता मे पाये जाते है। पर्वतीय क्षेत्रों में अनेक वृक्ष औषधीय महत्व के हैं। इनमें दमाविनाशक अड़ूसा व हृदय रोग में लाभदायक पीली कनेर महत्वपूर्ण है। पुष्पों में कमल, केतकी, पारिजात,हर- श्रृंगार,मौलिश्री,सुगंधरा, मेंहदी, चमेली, मोगरा, गेंदा, अमलतास, गुलमास,कदंब,गुलतारा आदि प्रमुख है।

 इन्हें भी देखें 
 भारत के शहर
 मध्य प्रदेश

 बाहरी कड़ियां 
 मध्य प्रदेश सरकार ]

श्रेणी:मध्य प्रदेश का पर्यावरण
श्रेणी:विदिशा
विदिशा की जलवायु

विदिशा मालवा के उपजाऊ पठारी क्षेत्र के उत्तर- पूर्व हिस्से में अवस्थित है तथा पश्चिम में मुख्य पठार से जुड़ा हुआ है। ऐतिहासिक व पुरातात्विक दृष्टिकोण से यह क्षेत्र मध्यभारत का सबसे महत्वपूर्ण क्षेत्र माना जा सकता है। नगर से दो मील उत्तर में जहाँ इस समय बेसनगर नामक एक छोटा- सा गाँव है, प्राचीन विदिशा बसी हुई है। यह नगर पहले दो नदियों के संगम पर बसा हुआ था, जो कालांतर में दक्षिण की ओर बढ़ता जा रहा है। इन प्राचीन नदियों में एक छोटी- सी नदी का नाम वैस है। इसे विदिशा नदी के रूप में भी जाना जाता है।

 जलवायु 
 	

इस क्षेत्र की जलवायु अत्यंत स्वास्थ्यवर्द्धक है। कर्क रेखा के आसपास स्थित इस क्षेत्र में न अधिक ठण्ड पड़ती है, न ही अधिक गर्मी। बारिश साधारणतया ४० इंच होता है। एक किवदंती के अनुसार यहाँ की अजस्र जल देने वाली बदली लंगड़ी है। अतः उन पर दया करके बड़े- बड़े मल यहाँ जल बरसा जाते हैं। यहाँ कभी सुखा नहीं पड़ता।

विदिशा के समीप से ही विंध्य पर्वतों की श्रेणियों का सिलसिला पूर्व से पश्चिम की ओर गया है। ये श्रेणियाँ न तो अधिक ऊँची है, न ही लगातार।

 

 इन्हें भी देखें 
 भारत के शहर
 मध्य प्रदेश

 बाहरी कड़ियाँ 
 मध्य प्रदेश सरकार ]

श्रेणी:विदिशा
द जियॉग्राफिकल पॉइवट ऑफ हिस्टरी

REDIRECT इतिहास का भौगोलिक धुराग्र
यह लेख उन ऐतिहासिक बौद्धिक संपदाओं में से है, जो कि सदियों तक विचारों को उद्वेलित करते रहेंगे । इस का हिंदी अनुवाद का संपर्क नीचे प्रस्तुत किया जा रहा है । आशा है, भूगोल के विद्यार्थी से भरपूर लाभ उठाएंगे ।
| द जियॉग्राफिकल पॉइवट ऑफ हिस्टरी
कुम्हड़ा

तने पर कुम्हड़ा|right|300px|thumb कुम्हड़ा या कद्दू एक स्थलीय, द्विबीजपत्री पौधा है जिसका तना लम्बा, कमजोर व हरे रंग का होता है। तने पर छोटे-छोटे रोयें होते हैं। यह अपने आकर्षों की सहायता से बढ़ता या चढ़ता है। इसकी पत्तियां हरी, चौड़ी और वृत्ताकार होती हैं। इसका फूल पीले रंग का सवृंत, नियमित तथा अपूर्ण घंटाकार होता। नर एवं मादा पुष्प अलग-अलग होते हैं। नर एवं मादा दोनों पुष्पों में पाँच जोड़े बाह्यदल एवं पाँच जोड़े पीले रंग के दलपत्र होते हैं। नर पुष्प में तीन पुंकेसर होते हैं जिनमें दो एक जोड़ा बनाकार एवं तीसरा स्वतंत्र रहता है। मादा पुष्प में तीन संयुक्त अंडप होते हैं जिसे युक्तांडप कहते हैं। इसका फल लंबा या गोलाकार होता है। फल के अन्दर काफी बीज पाये जाते हैं। फल का वजन ४ से ८ किलोग्राम तक हो सकता है। सबसे बड़ी प्रजाति मैक्सिमा का वजन ३४ किलोग्राम से भी अधिक होता है।pumpkin. (2007). In Encyclopædia Britannica. Retrieved November 28, 2007, from Encyclopædia Britannica Online: http://www.search.eb.com/eb/article-9061895. यह लगभग संपूर्ण विश्व में उगाया जाता है। संयुक्त राज्य अमेरिका, मेक्सिको, भारत एंव चीन इसके सबसे बड़े उत्पादक देश हैं।The Pumpkin Patch. 2007. Halloween Online. 19 Feb. 2008 <http://www.pumpkin-patch.com >. इस पौधे की आयु एक वर्ष होती है। 

 पौष्टिक तत्व 
आहार विशेषज्ञों का कहना है कि कद्दू हृदयरोगियों के लिए अत्यंत लाभदायक है। यह कोलेस्ट्राल कम करता है, ठंडक पहुंचाने वाला और मूत्रवर्धक होता है। यह पेट की गड़बड़ियों में भी असरदायक है। कद्दू रक्त में शर्करा की मात्रा को नियंत्रित करता है और अग्न्याशय को सक्रिय करता है। इसी कारण चिकित्सक मधुमेह रोगियों को कद्दू खाने की सलाह देते हैं। इसका रस भी स्वास्थ्यवर्धक माना गया है। कद्दू में मुख्य रूप से बीटा केरोटीन पाया जाता है, जिससे विटामिन ए मिलता है। पीले और नारंगी रंग के कद्दू में केरोटीन की मात्रा अधिक होती है। कद्दू के बीज भी आयरन, जिंक, पोटेशियम और मैग्नीशियम के अच्छे स्रोत हैं। दुनिया भर में इस्तेमाल होने के कारण ही २९ सितंबर को 'पंपकिन डे' के रूप में मनाया जाता है।

 चित्र दीर्घा 

 सन्दर्भ 

इन्हें भी देखें
पेठा (सब्जी)
लौकी

श्रेणी:सब्ज़ी
श्रेणी:हिन्दी विकि डीवीडी परियोजना
पॉडकास्ट

पॉडकास्ट से तात्पर्य एक मीडिया संचिका से है जो कि इंटरनेट पर फीड के द्वारा प्रसारित की जाती है जिसे कि कंप्यूटर तथा पोर्टेबल मीडिया प्लेयरों जैसे आईपॉड तथा स्मार्टफोन आदि द्वारा चलाया जा सकता है। इस प्रक्रिया को पॉडकास्टिंग कहा जाता है। पॉडकास्ट बनाने तथा प्रसारित करने वाले को पॉडकास्टर कहा जाता है।

सन्दर्भ

 बाहरी कड़ियाँ 
 ब्लॉगिंग छोड़ें पॉडकास्टिंग करें
 अथ श्री पॉडकास्टिंग महापुराण
 पॉडकास्ट कैसे रिकॉर्ड करें - सचित्र टटोरियल
 पॉडकास्ट को इंटरनैट पर अपलोड करना तथा ब्लॉग पर प्रकाशित करना
 इंटरनैट पर दोस्तों से बातचीत कैसे रिकॉर्ड करें
 पॉडकास्ट को इंटरनैट पर अपलोड करना तथा ब्लॉग पर प्रकाशित करना
 अपने ब्लॉग पर अपनी आवाज कैसे डालें

श्रेणी:पॉडकास्ट
श्रेणी:पॉडकास्टिंग
छिंदवाड़ा ज़िला

thumb|right|250px| छिंदवाड़ा ज़िला का मानचित्र
छिंदवाड़ा भारतीय राज्य मध्य प्रदेश का एक ज़िला है। इस क्षेत्र में छिन्द (ताड़) के पेड़ बहुतायत में हैँ, इसीलिये इसका नाम छिंदवाड़ा पड़ा। एक समय यहाँ शेरों की बहुतायत थी, इसलिए इसे पहले 'सिन्हवाड़ा' भी कहा जाता था।

ज़िले की 13 तहसील
छिंदवाड़ा जिले में निम्नांकित 13 तहसीलें हैं-
 छिंदवाड़ा
 तामिया
 परासिया
 जुन्नारदेव 
 अमरवाड़ा
 चौरई
 चाँद
 सौसर
 पांढुरना
 बिछुआ
 उमरेठ
 मोहखेड़
 हर्रई

 जिले के 12 विकासखंड

 छिंदवाड़ा
 परासिया
 जुन्नारदेव
 दमुआ
 तामिया
 अमरवाड़ा
 चौरई
 बिछुआ
 हर्रई
 मोहखेड़
 सौसर
 पांढुरना

 जनसांख्यिकी 

 यातायात 
आधुनिक युग के मुताबिक़ पर्याप्त यातायात सुविधा उपलब्ध है। छिंदवाडा से दिल्ली, इंदौर, गोरखपुर, अमृतसर तक रेल सेवा बड़ी रेल लाइन के जरिये सीधे जुडी हुई है। इसका छोटी रेल लाइन के जरिये नागपुर, जबलपुर, मंडला से संपर्क है। (बड़ी लाइन का कार्य प्रगति मे है)
सड़क मार्ग के जरिये हर छोटे बड़े शहर तक यातायात सुविधा है। निजी बसों की बहुतायात है। छिंदवाडा में एक हवाई पट्टी भी उपलब्ध है, जो छोटे विमानों के आवागमन के लिए उपयुक्त है। नगर निगम छिंदवाड़ा द्वारा सूत्रसेवा  नाम  से सिटी बस का भी सञ्चालन २३ जून २०१८ से किया जा रहा है

समाचार संसाधन 
दैनिक समाचार पत्रो का जाल भी छिदवाड़ा में फैल गया है दैनिक भास्कर, पत्रिका, जबलपुर एक्सप्रेस, दिव्य एक्सप्रेस अदि प्रमुख दैनिक समाचार पत्र है साथ ही महिला पत्रकार सारिका हृदेश श्रीवास्तव ने प्रथम बार महिला पत्रकार के रूप में मध्य प्रदेश शासन से अधिमान्यता प्राप्त की है और न्यूज़ 4 इंडिया नाम का प्रसिद्ध न्यूज़ नेटवर्क चला रही है। जिले में फ्री प्रेस ऑफ़ जनरल दैनिक अख़बार भी २६ फ़रवरी  से प्रसारित हो रहा है और  www.satpuranews.com news portal भी छिंदवाड़ा से ही सम्पादित होता है

 दर्शनीय स्थल 

 सिमरिया हनुमान मन्दिर (नागपुर रोड)
 हिंगलाज माता मन्दिर, अम्बाड़ा
 कोसमी सिद्ध पीठ (हनुमान मंदिर)
 भरतादेव
 तामिया
 सप्तधारा मटकुली
 पातालकोट 
 डोंगरदेव
 खेडापति माता मन्दिर चांदामेटा
 कपुरदा मन्दिर, चौरई 
 पेंच राष्ट्रीय उद्यान 
 जामसावली (हनुमान मन्दिर) सौसर
 अर्द्धनारीश्वर ज्योतिर्लिंग, मोहगांव हवेली 
 अाँचलकुण्ड 
 राजमहल हर्रई
 कोकन पाठ झण्डा मन्दिर, हर्रई
 छोटा महादेव तामिया
 अनहोनी गरम कुंड , ग्राम अनहोनी
 वर-दिया (अमरवाड़ा) हनुमान दादा का सिद्ध मन्दिर
 देवगढ़ का किला मोहखेड़

 बाहरी कड़ियाँ 

 छिंदवाड़ा ज़िला
 छिंदवाड़ा
 छिंदवाड़ा जिला

श्रेणी:मध्य प्रदेश के जिले
*
बैतूल ज़िला

बैतूल जिला मध्य प्रदेश के दक्षिण में स्थित है। बैतूल जिले के मुलताई तहसील पर पुण्य सलिला मां ताप्ती जी का उद्गम स्थल है। बैतूल के मुलताई तहसील पवित्र नगरी के रूप में भी पूजी जाती है यह सतपुड़ा पर्वत के पठार पर स्थित है। यह सतपुड़ा श्रेणी की संपूर्ण चौड़ाई को घेरे हुए है जो नर्मदा घाटी और उसके दक्षिण के मैदान तक फैला है। यह भोपाल संभाग को दक्षिणी छोर से छूता है। इस जिले का नाम छोटे से कस्बे बैतूल बाजार के नाम से जाना जाता है और जिला मुख्यालय से लगभग 5 किलो मीटर की दूरी पर है। मराठा शासन और अंग्रेजों के शासन के प्रारंभ में भी बैतूल बाजार जिला मुख्यालय था।

 इतिहास 
बैतूल का खेरला प्राचीन चार महान गोंड राज्य में से एक था यहां 130 ईस्वी से160 ईस्वी तक कोंडाली नामक गोंड राजा का राज्य था। बाद में मराठाओं ने यह जिला 1818 में ईस्ट इंडिया कंपनी को सौंप दिया। 1826 में विधिवत रूप से यह ब्रिटिश अधिकार में चला गया। 1861 में यह सागर और नर्मदा प्रांत में चला गया। बैतूल जिला नर्मदा संभाग के अंतर्गत आता था। ब्रिटिश सेना ने मुलताई में छावनी बनाई थी। बैतूल और शाहपुर मराठा शासक अप्पा साहब के शासन से अलग हो गई थी। मराठा जनरल और सेना जून 1862 में बैतूल में रही। 
जिले के मुलताई शहर से ताप्ती का उदगम हुआ है। इसको पवित्र माना जाता है। और उनका प्रसिद्ध ताप्ती मंदिर भी यहां है।
बेैतुल ही वो पहला जिला था जिसमे ९ मार्च को कवि दिवस के रूप मे मनाना प्रारम्भ किया गया था।

 जनसांख्यिकी 
भारत की जनगणना -2011 के अनुसार बैतूल की आबादी 1,575,247 है। पुरुष जनसंख्या 799,721 है, जबकि महीला आबादी 775,526 है। 

यहां के मुख्य धर्मों में हिन्दू धर्म आता है, जिसके साथ ही यहां मुस्लिम, सिख, जैन एवं ईसाई लोग भी रहते हैं। प्रमुख हिंदू जातियों में क्षत्रिय भोयर पवार/पंवार, राजपूत, रघुवंशी, कुर्मी, कुन्बी हैं। इसके अलावा गोंड, भील, कोरकू आदि है । बोली जाने वाली भाषाओं में हिन्दी, पवारी/भोयरी , मराठी, गोंडी एवं कोरकू हैं।

जिले की तहसील
जिले में निम्नांकित 8 तहसीलें हैं-

बैतूल
मुलताई

आमला
भैंसदेही

आठनेर
शाहपुर

घोडाडोंगरी
चिचोली

भीमपुर
प्रभातपट्टन

 भूगोल 
बैतूल . पर स्थित है तथा समुंद्रतल से 657 मीटर (2158 फुट) की औसत ऊंचाई पर स्थित है।

 शैक्षणिक संस्थाए 
 जयवंती हक्सर स्नातकोत्तर महाविद्यालय बैतूल भोपाल फोन 222244.
 शासकीय गर्ल्स डिग्री कालेज बैतूल भोपाल फोन 233071
 शासकीय डिग्री कालेज आमला फोन 285222
 विद्या आनन्द चिल्ड्रन अकादमी स्कूल आठनेर जिला बैतूल फोन 286572
 शासकीय उत्कृष्ट उ.मा. विद्यालय बैतूल फोन 233404
 शासकीय बहुताकनीक महाविद्यालय  सोंना घाटी

 दर्शनीय स्थल 
right|thumb|300px|बालाजीपुरम मंदिर
शिव मंदिर, सोनाघाटी
 काजली एवं कन्नोजिया 
 बालाजी पुरम मंदिर बैतूल बाजार
 मुक्तागिरी जैन मंदिर
 कुकुरू खामला 
 शेरगढ़ का किला
 ताप्ती उदगम स्थल मुल्ताई
 पॉवर प्लांट सारणी
 सतलोक आश्रम
 अकबर के राजस्व और भू सुधार मंत्री राजा टोडरमल द्वारा स्थापित तत्कालीन अखण्ड भारत का केंद्र बिंदु बरसाली रेल्वे स्टेशन के समीप है शिलालेख पर फ़ारसी में  लिखा गया है कि इस बिंदु को अखण्ड भारत का बिन्दु घोषित किया जाना चाहिए 

इन्हें भी देखें
बैतूल

 सन्दर्भ 

श्रेणी:मध्य प्रदेश के जिले
*
बाली भाषा

बाली भाषा (स्थानीय उच्चारण बहासा बाली) एक मालाया-पोलिनेशियाई (Malayo-Polynesian) भाषा है। 39 लाख लोगों (२००१ की जनगणना के अनुसार) की यह भाषा बाली के इंडोनेशिया द्वीप में बोली जाती है। इसके अतिरिक्त यह पश्चिमी लोंबोक, उत्तरी नूसा पेनिडा (Nusa Penida) और पूर्वी जावा में भी बोली जाती है। बाली भाषा बोलने वाले लगभग सभी लोग इंडोनेशियाई भाषा भी बोलते हैं। कावी एक संबंधित पुरोहित भाषा है।
thumb|250px|बाली भाषा

सन्दर्भ

इन्हें भी देखें
बाली लिपि

श्रेणी:बाली
श्रेणी:विश्व की भाषाएँ
रागी

रागी या मड़ुआ अफ्रीका और एशिया के सूखे क्षेत्रों में उगाया जाने वाला एक मोटा अन्न है। यह एक बरस में पक कर तैयार हो जाता है। यह मूल रूप से इथियोपिया के ऊँचे क्षेत्रों का पौधा है जिसे भारत में कुछ चार हज़ार बरस पहले लाया गया था। ऊँचे क्षेत्रों में अनुकूलित होने में यह बहुत समर्थ है। हिमालय में यह २,३०० मीटर की ऊंचाई तक उगाया जाता है।

 कृषि 
इसे अक्सर तिलहन (जैसे मूंगफली) और नाइजर सीड या फ़िर दालों के साथ उगाया जाता है। यद्यपि आंकड़े  ठीक ठीक तो उपलब्ध नहीं है लेकिन फ़िर भी यह फसल विश्व भर में ३८,००० वर्ग किलोमीटर में बोई जाती है।

 भण्डारण 
thumbnail|280px|left|मड़ुआ की पकी बाली
एक बार पक कर तैयार हो जाने पर इसका भण्डारण बेहद सुरक्षित होता है। इस पर किसी प्रकार के कीट या फफूंद हमला नहीं करते। इस गुण के कारण निर्धन किसानों हेतु यह एक अच्छा विकल्प माना जाता है।

 पोषक तत्व 
इस अनाज में अमीनो अम्ल मेथोनाइन पाया जाता है, जो कि स्टार्च की प्रधानता वाले भोज्य पदार्थों में नही पाया जाता। प्रति १०० ग्राम के हिसाब से इसका विभाजन इस प्रकार किया जाता है-

 विभाजन सारणी 
 प्रोटीन ७.३. ग्राम
 वसा १.३. ग्राम
 कार्बोहाइड्रेट ७२ ग्राम
 खनिज २.७ ग्राम
 कैल्शियम ३.४४ ग्राम
 रेशा ३.६ ग्राम
 ऊर्जा ३२८ किलो कैलोरी

 रागी से बनने वाले खाद्य पदार्थ  
right|thumb|300px|नेपाल के अन्नपूर्णा क्षेत्र में रागी की खेती
भारत में कर्नाटक ,उत्तराखंड और आन्ध्र प्रदेश में रागी का सबसे अधिक उपभोग होता है। इससे मोटी डबल रोटी, डोसा और रोटी बनती है। इस से रागी मुद्दी बनती है जिसके लिये रागी आटे को पानी में उबाला जाता है, जब पानी गाढा हो जाता है तो इसे गोल आकृति कर घी लगा कर साम्भर के साथ खाया जाता है। वियतनाम मे इसे बच्चे के जन्म के समय औरतो को दवा के रूप मे दिया जाता है। इससे मदिरा भी बनती है।

 इन्हें भी देखें 
 टांगुन (कँगनी)
 बाजरा
 कोदो
 साँवा

 बाहरी कड़ियां 

 मड़ुआ की खेती
 रागी के विभिन्न उत्पाद 
 अंकुरित रागी का दलिया
 इथियोपियाई पौधों के नाम
 Minor Millets - A cereal grain rich in diatery fiber
 रागी (किसान मार्गदर्शन सेवा)
 रागी के फायदे और नुकसान  

श्रेणी:अन्न
श्रेणी:मोटा अन्न
अनुबद्ध शृंखला

thumb|right|400px|आंशिक मानव एसटीआर प्रोफ़ाइल
150px|thumb|left|
अनुबद्ध शृंखला न्यूक्लोटाइड्स की एक शॄंखला, जो बार बार उसी क्रम में दोहरायी जाती है, उसे अनुबद्ध शॄंख्ला या टैंडम सीरीज़ कहते हैं।
ऐसी दोहराई जने वाली इकाइयों की संख्या काफी बदलती रहती है, जैसे दो-या तीन इकाइयों का एक समूह। ऐसे समूह सैंकड़ों बार दोहराए जा सकते हैं।

श्रेणी:जीव विज्ञान
श्रेणी:शब्दावली
श्रेणी:सूक्ष्मजैविकी
श्रेणी:जैव प्रौद्योगिकी
श्रेणी:आण्विक जैविकी
राइबोज़ न्यूक्लिक अम्ल

thumb|आर एन ए एक अकेली बहु न्यूक्लियोटाइड शृंखला वाला लम्बा तंतुनुमा अणु, जिसमें फॉस्फेट और राइबोज़ शर्करा की इकाइयां एकांतर में स्थापित होतीं हैं। इसका पूर्ण नाम है राइबोज़ न्यूक्लिक अम्ल। डी एन ए की तरह आर एन ए में भी राइबोज़ से जुड़े चार क्षारक होते हैं। अंतर केवल इतना है, कि इसमें थाइमीन के स्थान पर यूरासिल होता है। किसी भी जीवित प्राणी के शरीर में राइबोन्यूलिक अम्ल भी उतनी ही महत्वपूर्ण भूमिका निभाता है जितनी डी एन ए। आरएनए शरीर में डीएनए के जीन्स को नकल कर के व्यापक तौर पर प्रवाहित करने का काम करता है। इसके साथ ही यह कोशिकाओं में अन्य आनुवांशिक सामग्री पहुंचाने में भी सहायक होता है।

Dr. Kailash choudhary Raw agent Lodhi road New Delhi

आरएनए की खोज  
इसकी खोज  फ्रेडरिक मिशर  ने की थी। आरएनए के महत्त्वपूर्ण कार्यो में जीन को सुचारू बनाना और उनकी प्रतियां तैयार करना होता है। यह विभिन्न प्रकार के प्रोटीनों को जोड़ने का भी कार्य करता है। इसकी कई किस्में होती हैं जिनमें रिबोसोमल आरएनए, ट्रांसफर आरएनए और मैसेंजर आरएनए प्रमुख हैं। आरएनए की श्रृंखला फॉस्फेट्स और राइबोस के समूहों से मिलकर बनती है, जिससे इसके चार मूल तत्व, एडेनाइन, साइटोसाइन, गुआनाइन और यूरासिल जुड़े होते हैं। डीएनए से विपरीत, आरएनए एकल श्रृंखला होती है जिसकी मदद से यह खुद को कोशिका के संकरे आकार में समाहित  कर लेता है। आरएनए का स्वरूप एक सहस्राब्दी यानी एक हजार वर्षो में बहुत कम बदलता है। अतएव इसका प्रयोग विभिन्न प्राणियों के संयुक्त पूर्वजों की खोज करने में किया जाता है। डीएनए ही आरएनए के संधिपात्र की भूमिका अदा करता है। मूलत: डीएनए में ही आरएनए का रूप निहित होता है। इसलिए आवश्यकता अनुसार डीएनए, जिसके पास आरएनए बनाने का अधिकार होता है, आवश्यक सूचना लेकर काम में लग जाता है।

 सन्दर्भ 
 आर.एन.ए। हिन्दुस्तान लाइव।।१९ अक्टूबर, २००९

 बाहरी कड़ियाँ 

श्रेणी:जीव विज्ञान 
श्रेणी:शब्दावली
श्रेणी:सूक्ष्मजैविकी
श्रेणी:जैव प्रौद्योगिकी
श्रेणी:आण्विक जैविकी
श्रेणी:अनुवांशिकी
श्रेणी:न्यूक्लिक अम्ल
*
डीऑक्सीराइबो न्यूक्लिक अम्ल

right|thumb|300px|डीएनए के घुमावदार सीढ़ीनुमा संरचना के एक भाग की त्रिविम (3-D) रूप

डी॰एन॰ए॰ जीवित कोशिकाओं के गुणसूत्रों में पाए जाने वाले तंतुनुमा अणु को डी-ऑक्सीराइबोन्यूक्लिक अम्ल या  डी॰एन॰ए॰ कहते हैं। इसमें अनुवांशिक कूट निबद्ध रहता है। डी एन ए अणु की संरचना घुमावदार सीढ़ी की तरह होती है। 

डी॰एन॰ए॰ न्यूक्लियोटाइड्स नामक सरल इकाइयों की दो लंबी श्रृंखलाओं से बना एक बहुलक है। प्रत्येक शृंखला में एक या एक से अधिक फॉस्फेट समूहों से जुड़ा एक नाइट्रोजनी आधार होता है। न्यूक्लियोटाइड्स आनुवंशिक सामग्री के निर्माण खंड हैं और सभी वंशानुगत विशेषताओं को नियंत्रित करने के लिए जिम्मेदार हैं। अमीनो एसिड अनुक्रमों के लिए डीएनए कोड में न्यूक्लियोटाइड्स और तीन अलग-अलग प्रकारों से बने होते हैं: एडेनिन, साइटोसिन और गुआनिन।। इन न्यूक्लियोटाइडों से युक्त डिऑक्सीराइबोस नाम का एक शक्कर भी पाया जाता है। इन न्यूक्लियोटाइडों को एक फॉस्फेट की अणु जोड़ती है। न्यूक्लियोटाइडों के सम्बन्ध के अनुसार एक कोशिका के लिए अवश्य प्रोटीनों की निर्माण होता है। अतः डी एन ए हर एक जीवित कोशिका के लिए अनिवार्य है। 

डीएनए आमतौर पर क्रोमोसोम के रूप में होता है। एक कोशिका में गुणसूत्रों के सेट अपने जीनोम का निर्माण करता है; मानव जीनोम ४६ गुणसूत्रों की व्यवस्था में डीएनए के लगभग ३ अरब आधार जोड़े है। जीन में आनुवंशिक जानकारी के प्रसारण की पूरक आधार बाँधना के माध्यम से हासिल की है। उदाहरण के लिए, एक कोशिका एक जीन में जानकारी का उपयोग करता है जब प्रतिलेखन में, डीएनए अनुक्रम डीएनए और सही आरएनए न्यूक्लियोटाइडों के बीच आकर्षण के माध्यम से एक पूरक शाही सेना अनुक्रम में नकल है। आमतौर पर, यह आरएनए की नकल तो शाही सेना न्यूक्लियोटाइडों के बीच एक ही बातचीत पर निर्भर करता है जो अनुवाद नामक प्रक्रिया में एक मिलान प्रोटीन अनुक्रम बनाने के लिए प्रयोग किया जाता है। वैकल्पिक भानुमति में एक कोशिका बस एक प्रक्रिया बुलाया डीएनए प्रतिकृति में अपने आनुवंशिक जानकारी कॉपी कर सकते हैं।

डी॰एन॰ए॰ की रूपचित्र की खोज अंग्रेजी वैज्ञानिक जेम्स वॉटसन और फ्रान्सिस क्रिक के द्वारा सन् 1953 में किया गया था। इस खोज के लिए उन्हें सन 1963 में नोबेल पुरस्कार सम्मानित किया गया।

डी एन ए की खोज फेडरिक मिस्चर ने की थे 1869 में

Dr. Kailash choudhary Raw agent lodhi road New Delhi

 इन्हें भी देखें 
 अनुवांशिकी
 कोशिका
 गुणसूत्र
सन्दर्भ

श्रेणी:जैवाणु
[[श्रेणी:जीव विज्ञान

]]
श्रेणी:शब्दावली
श्रेणी:सूक्ष्मजैविकी
श्रेणी:जैव प्रौद्योगिकी
श्रेणी:आण्विक जैविकी
श्रेणी:अनुवांशिकी
श्रेणी:न्यूक्लिक अम्ल
ref name="WatsonCrick1953">
ऊतक अभियांत्रिकी

right|thumb|300px|ऊतक अभियांत्रिकी के सिद्धान्त
कृत्रिम अंगों का उत्पादन ऊतक अभियांत्रिकी (Tissue engineering) कहलाता है। इसके कई उद्देश्य हो सकते हैं:
 रोगियों में विभिन्न अंगों के प्रत्यारोपण के लिये।
 अल्सर के रोगियों के लिये कृत्रिम त्वचा का।
 आग से जले रोगियों में प्रत्यारोपण, आदि।

श्रेणी:जीव विज्ञान
श्रेणी:शब्दावली
श्रेणी:सूक्ष्मजैविकी
श्रेणी:जैव प्रौद्योगिकी
श्रेणी:आण्विक जैविकी
पराशर मंदिर

पराशर झील के किनारे आकर्षक पैगोडा शैली में पराशर मंदिर निर्मित है। इस मंदिर को 14वीं शताब्दी में मंडी रियासत के राजा बाणसेन ने बनवाया था। कला संस्कृति प्रेमी पर्यटक मंदिर प्रांगण में बार-बार जाते हैं। कहा जाता है कि जिस स्थान पर मंदिर है वहां ऋषि पराशर ने तपस्या की थी।

पिरमिडाकार पैगोडा शैली के गिने-चुने मंदिरों में से एक काठ निर्मित, 92 बरसों में बने, तिमंजिले मंदिर की भव्यता अपने आप में मिसाल है। पारंपरिक निर्माण शैली में दीवारें चिनने में पत्थरों के साथ लकडी की कडियों के प्रयोग ने पूरे प्रांगण को अनूठी व नायाब कलात्मकता बख्शी है। मंदिर के बाहरी तरफ व स्तंभों पर की गई नक्काशी अद्भुत है। इनमें उकेरे देवी-देवता, सांप, पेड-पौधे, फूल, बेल-पत्ते, बर्तन व पशु-पक्षियों के चित्र क्षेत्रीय कारीगरी के नमूने हैं। 

श्रेणी:मन्दिर
अ वेडनसडे (2008 फ़िल्म)

अ वेडनसडे 2008 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 नसीरुद्दीन शाह - अज्ञात
 अनुपम खेर - प्रकाश रठौड़ – पुलिस कमिश्नर
 जिमी शेरगिल - आरिफ़ ख़ान – ए टी एस औफीसर
 दीपल शौ - नैना रॉय – टी वी पत्रकार
 आमिर बशीर - जय प्रताप सिंह
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 सन्दर्भ 

 बाहरी कड़ियाँ 
 

श्रेणी:2008 में बनी हिन्दी फ़िल्म
वेल्कम टू सज्जनपुर (2008 फ़िल्म)

वेल्कम टू सज्जनपुर 2008 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 श्रेयास तलपडे - महादेव
 अमृता राव - कमला
 ईला अरुण - मौसी
 दिव्या दत्ता - विंध्या
 कुणाल कपूर - बंसी
 यशपाल शर्मा - राम सिंह
 राजेशवरी सचदेव - शोभा
 दल 
 संगीत 

 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 
 

श्रेणी:2008 में बनी हिन्दी फ़िल्म
धारा घनत्व

चालक माध्यम के भीतर किसी प्रष्ठ के लम्बवत दिशा मे इकाई क्षेत्रफल के द्वारा प्रवाहित होने वाली विद्युत धारा, धारा घनत्व (करेन्ट डेन्सिटी) कहलाती है। यह एक सदिश राशि है, जबकि धारा स्वयं एक अदिश राशि होती है। धारा घनत्व को J से प्रदर्शित करते हैं।
 
यदि किसी चालक से I धारा प्रवाहित हो और उसका अनुप्रस्थ काट का क्षेत्रफल A हो , तब धारा घनत्व -
                                            J = I/A 
इसका S.I मात्रक एम्पियर/मी२ होता है।

इन्हें भी देखें
उपरिस्तर प्रभाव (स्किन इफेक्ट)

श्रेणी:विद्युत धारा
गांधी जयंती

thumb|महात्मा गांधी की प्रतिमा
भारत के राष्ट्रपिता मोहनदास करमचंद गांधी जिन्हें बापू या महात्मा गांधी के नाम से भी जाना जाता है, के जन्म दिन २ अक्टूबर १८६९ को गांधी जयंती के रूप में मनाया जाता है। इस दिन को विश्व अहिंसा दिवस के रूप में भी मनाया जाता है। वस्तुतः गांधीजी विश्व भर में उनके अहिंसात्मक आंदोलन के लिए जाने जाते हैं और यह दिवस उनके प्रति वैश्विक स्तर पर सम्मान व्यक्त करने के लिए मनाया जाता है।

 मनाने का कारण 
राष्ट्रपिता महात्मा गाँधी ने भारत की स्वतंत्रता के लिए लम्बी लड़ाई लड़ी थी। उन्होंने सत्य और अहिंसा के आदर्शों पर चलकर भारत को गुलामी की बेड़ियों से मुक्त कराया था। गांधी जयंती के रूप में उनके जन्मदिन मनाकर देश राष्ट्रपिता को श्रद्धासुमन अर्पित करतें हैं। आज के विद्यार्थियों एवं युवा पीढ़ी बापू के आदर्शों को अपने जीवन में अपनाए तथा देश हित के लिए अपना योगदान दे। इसी उद्देश्य से गांधी जयंती का आयोजन किया जाता हैं। गांधी जयंती को हर भारतवासी को उल्लास से मनाना चाहिए।

सन्दर्भ

श्रेणी:महात्मा गांधी को समर्पित स्मारक
उर्वशी (महाकाव्य)

उर्वशी रामधारी सिंह 'दिनकर' द्वारा रचित काव्य नाटक है। १९६१ ई. में प्रकाशित इस काव्य में दिनकर ने उर्वशी और पुरुरवा के प्राचीन आख्यान को एक नये अर्थ से जोड़ना चाहा है। अन्य रचनाओं से इतर उर्वशी राष्ट्रवाद और वीर रस प्रधान रचना है। इसके लिए १९७२ में उन्हें ज्ञानपीठ पुरस्कार प्रदान किया गया। 

इस कृति में पुरुरवा और उर्वशी अलग-अलग तरह की प्यास लेकर आये हैं। पुरुरवा धरती पुत्र है और उर्वशी देवलोक से उतरी हुई नारी है। पुरुरवा के भीतर देवत्व की तृष्णा और उर्वशी सहज निश्चित भाव से पृथ्वी का सुख भोगना चाहती है।

उर्वशी प्रेम और सौन्दर्य का काव्य है। प्रेम और सौन्दर्य की मूल धारा में जीवन दर्शन सम्बन्धी अन्य छोटी-छोटी धाराएँ आकर मिल जाती हैं। प्रेम और सुन्दर का विधान कवि ने बहुत व्यापक धरातल पर किया है। कवि ने प्रेम की छवियों को मनोवैज्ञानिक धरातल पर पहचाना है।

दिनकर की भाषा में हमेशा एक प्रत्यक्षता और सादगी दिखी है, परन्तु उर्वशी में भाषा की सादगी अलंकृति और आभिजात्य की चमक पहन कर आयी है-शायद यह इस कृति को वस्तु की माँग रही हो।।   रामधारी सिंह दिनकर की महत्वपूर्ण कृति है।
      
यह एक गीतिनाट्य है महाकाव्य नहीं।

इन्हें भी देखें
उर्वशी

श्रेणी:हिन्दी कविता
श्रेणी:हिन्दी के महाकाव्य
श्रेणी:काव्य नाटक
संस्कृति के चार अध्याय

संस्कृति के चार अध्याय  हिन्दी के विख्यात साहित्यकार रामधारी सिंह दिनकर द्वारा रचित एक भारतीय संस्कृति का सर्वेक्षण है जिसके लिये उन्हें सन् 1959 में साहित्य अकादमी पुरस्कार से सम्मानित किया गया।

संस्कृति के चार अध्याय राष्ट्रकवि स्वर्गीय रामधारी सिंह दिनकर की एक बहुचर्चित पुस्तक है जिसे साहित्य अकादमी ने सन् १९५६ में न केवल पहली बार प्रकाशित किया अपितु आगे चलकर उसे पुरस्कृत भी किया। इस पुस्तक में दिनकर जी ने भारत के संस्कृतिक इतिहास को चार भागों में बाँटकर उसे लिखने का प्रयत्न किया है। वे यह भी स्पष्ट करना चाहते हैं कि भारत का आधुनिक साहित्य प्राचीन साहित्य से किन-किन बातों में भिन्न है और इस भिन्नता का कारण क्या है ? उनका विश्वास है कि भारतीय संस्कृति में चार बड़ी क्रान्तियाँ हुई हैं और हमारी संस्कृति का इतिहास उन्हीं चार क्रान्तियों का इतिहास है। 

पहली क्रान्ति तब हुई, जब आर्य भारतवर्ष में आये अथवा जब भारतवर्ष में उनका आर्येतर जातियों से सम्पर्क हुआ। आर्यों ने आर्येतर जातियों से मिलकर जिस समाज की रचना की, वही आर्यों अथवा हिन्दुओं का बुनियादी समाज हुआ और आर्य तथा आर्येतर संस्कृतियों के मिलन से जो संस्कृति उत्पन्न हुई, वही भारत की बुनियादी संस्कृति बनी। इस बुनियादी भारतीय संस्कृति के लगभग आधे उपकरण आर्यों के दिए हुए हैं। और उसका दूसरा आधा आर्येतर जातियों का अंशदान है। दूसरी क्रान्ति तब हुई, जब महावीर और गौतम बुद्ध ने इस स्थापित धर्म या संस्कृति के विरुद्ध विद्रोह किया तथा उपनिषदों की चिन्ताधारा को खींच कर वे अपनी मनोवांक्षित दिशा की ओर ले गये। इस क्रान्ति ने भारतीय संस्कृति की अपूर्व सेवा की, अन्त में, इसी क्रान्ति के सरोकार में शैवाल भी उत्पन्न हुए और भारतीय धर्म तथा संस्कृति में जो गँदलापन आया वह काफी दूर तक, उन्हीं शैवालों का परिणाम था। तीसरी क्रान्ति उस समय हुई जब इस्लाम, के विजेताओं के धर्म के रूप में, भारत पहुँचा और देश में हिन्दुत्व के साथ उसका सम्पर्क हुआ और चौथी क्रान्ति हमारे अपने समय में हुई, जब भारत में यूरोप का आगमन हुआ तथा उसके सम्पर्क में आकर हिन्दुत्व एवं इस्लाम दोनों ने नव-जीवन का सम्भव किया। इस पुस्तक में इन्हीं चार क्रांतियों का संक्षिप्त इतिहास है। 

पुस्तक की भूमिका में रामधारी सिंह दिनकर कहते हैं, " उत्तर-दक्षिण पूर्व पश्चिम देश में जहां भी जो हिन्दू बसते है। उनकी संस्कृति एक है एवं भारत की प्रत्येक क्षेत्रीय विशेषता हमारी इसी सामासिक संस्कृति की विशेषता है। तब हिन्दू एवं मुसलमान हैं, जो देखने में अब भी दो लगते हैं। किन्तु उनके बीच भी सांस्कृतिक एकता विद्यमान है जो उनकी भिन्नता को कम करती है। दुर्भाग्य की बात है कि हम इस एकता को पूर्ण रूप से समझने में असमर्थ रहे है। यह कार्य राजनीति नहीं, शिक्षा और साहित्य के द्वारा सम्पन्न किया जाना चाहिए। इस दिशा में साहित्य के भीतर कितने ही छोटे-बड़े प्रयत्न हो चुके है,। वर्तमान पुस्तक भी उसी दिशा में एक विनम्र प्रयास है। इस पुरस्तक को साहित्य अकादमी पुरस्कार से भी सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
जीवाणु भोजी

thumb|200px|जीवाणु भोजी विषाणु - बैक्टीरियोफेज
जीवाणु भोजी या बैक्टीरियोफ़ेज (Bacteriophage) जीवाणुओं को संक्रमित करने वाले विषाणु जीवाणुभोजी या बैक्टीरियोफेज या बैक्टीरियोफाज कहलाते हैं।

एक बैक्टीरियोफेज एक प्रकार का वायरस है जो बैक्टीरिया को संक्रमित करता है। वास्तव में, "बैक्टीरियोफेज" शब्द का शाब्दिक अर्थ "बैक्टीरिया खाने वाला" है, क्योंकि बैक्टीरियोफेज अपने मेजबान कोशिकाओं को नष्ट कर देते हैं। सभी बैक्टीरियोफेज एक न्यूक्लिक एसिड अणु से बने होते हैं जो प्रोटीन संरचना से घिरा होता है। एक बैक्टीरियोफेज खुद को एक अतिसंवेदनशील जीवाणु से जोड़ता है और मेजबान सेल को संक्रमित करता है। संक्रमण के बाद, बैक्टीरियोफेज बैक्टीरिया के सेलुलर तंत्र को बैक्टीरिया के घटकों के उत्पादन से रोकने के लिए अपहरण कर लेता है और इसके बजाय कोशिका को वायरल घटकों का उत्पादन करने के लिए मजबूर करता है। आखिरकार, नए बैक्टीरियोफेज लसिका नामक एक प्रक्रिया में जीवाणु से इकट्ठा होते हैं और फट जाते हैं। बैक्टीरियोफेज कभी-कभी संक्रमण प्रक्रिया के दौरान अपने मेजबान कोशिकाओं के जीवाणु डीएनए के एक हिस्से को हटा देते हैं और फिर इस डीएनए को नए मेजबान कोशिकाओं के जीनोम में स्थानांतरित करते हैं। इस प्रक्रिया को पारगमन के रूप में जाना जाता है।
 खोज 
इसकी खोज फ्रेडरिक डब्लू ट्वोर्ट ने १९९५ में की थी। हालांकि, 1896 में ही अर्नेस्ट हनबरी हैंकिन ने बताया था कि भारत में गंगा और यमुना नदियों के जल में कुछ हैजा के खिलाफ एक जीवाणुरोधी क्रिया थी और यह एक बहुत ही बारिक फिल्टर से भी गुज़र सकता था।
 बैक्टीरियोफ़ेज की संरचना 

1. head 

2. collar

3. sheath 

4. base plate

5. tail fiber

 बाहरी कड़ियाँ 
 Häusler, T. (2006) "Viruses vs. Superbugs", Macmillan
 Phage.org general information on bacteriophages
 Felix d'Hérelle Reference Center for Bacterial Viruses
 August 2007 news article from the BBC
 https://web.archive.org/web/20090220174144/http://www.npr.org/templates/story/story.php?storyId=1079784
 BBC Horizon (1997): The Virus that Cures - Documentary about the history of phage medicine in Russia and the West
 NPR Science Friday podcast, "Using 'Phage' Viruses to Help Fight Infection", April 2008
 Institute of Immunology and Experimental Therapy
 Animation by Hybrid Animation Medical for a T4 Bacteriophage targeting E. coli bacteria.
 Community curation of Phage Genomes at www.EcoliHub.org/EcoliWiki

श्रेणी:जीव विज्ञान
श्रेणी:शब्दावली
श्रेणी:सूक्ष्मजैविकी
श्रेणी:जैव प्रौद्योगिकी
श्रेणी:आण्विक जैविकी
श्रेणी:विषाणु
*
राइबोसोम

thumb|200px|right|थेर्मस थर्मोफाइलस की एक ३०एस उपैकाई का परमाणु ढांचा। प्रोटीन-नीले में एवं एकल सूत्र आर.एन.ए नारंगी रंग में दिखाए गये हैं
राइबोसोम सजीव कोशिका के कोशिका द्रव में स्थित बहुत ही सूक्ष्म कण हैं, जिनकी प्रोटीनों के संश्लेषण में महत्त्वपूर्ण भूमिका है। ये आनुवांशिक पदार्थों (डीएनए या आरएनए) के संकेतों को प्रोटीन शृंखला में परिवर्तित करते हैं। ये अन्तर्द्रव्यीय जालिका के ऊपरी सतह पर पाये जाते हैं, इसके अलावा ये सूत्रकणिका तथा हरितलवक में भी पाये जाते हैं। राइबोसोम एक संदेशधारक राईबोस नाभिकीय अम्ल (एमआरएनए) के साथ जुड़े रहता है जिसमें किसी विशेष प्रोटीन के निर्माण के लिए आवश्यक अमीनो अम्ल को सही क्रमानुसार लगाने का संदेश रहता है। अमीनो अम्ल संदेशवाहक आरएनए अणुओं के साथ संलग्न रहते हैं। इस प्रकार राइबोसोम प्रोटीन के संश्लेषण में तो सहायता करता ही है लिपिड के उपापचयी क्रियाओं में भी सहायता करता है।

राइबोसोम की खोज 1955 के दशक में रोमानिया के जीववैज्ञानिक जॉर्ज पेलेड ने की थी। उन्होंने इस खोज के लिए इलैक्ट्रॉन सूक्ष्मदर्शी का प्रयोग किया था जिसके लिए उन्हें नोबेल पुरस्कार से सम्मानित किया गया था। राइबोसोम नाम १९५८ में वैज्ञानिक रिचर्ड बी. रॉबर्ट्स ने प्रस्तावित किया था। राइबोसोम और उसके सहयोगी अणु 20
वीं शताब्दी के मध्य से जीवविज्ञान के क्षेत्र में अपनी पहचान बनाए हुए हैं। उन पर काफी शोध और अनुसंधान भी प्रगति पर हैं। राइबोसोम की दो उप-इकाइयां होती हैं जो एकसाथ मिलकर प्रोटीन के निर्माण में कार्यरत रहती हैं। इन दोनों उप-इकाईयों का आकार एवं गठन प्रोकैरियोटिक एवं यूकैरियोटिक कोशिकाओं में भिन्न-भिन्न होता है। ७ अक्टूबर, २००९ को भारतीय मूल के वैज्ञानिक वेंकटरमन रामकृष्णन को रसायन विज्ञान के क्षेत्र में नोबेल पुरस्कार से सम्मानित किया गया था।राइबोसोम पर अभी बहुत कुछ जानना बाकी ।। हिन्दुस्तान लाइव।१० अक्टूबर, २००९ उन्हें राइबोसोम की कार्यप्रणाली व संरचना के उत्कृष्ट अध्ययन के लिए यह पुरस्कार संयुक्त रूप से दिया गया।धरती से जुड़ा माटी का लाल । हिन्दुस्तान लाइव।१० अक्टूबर, २००९ उनके इस शोध-कार्य से कारगर प्रतिजैविकों को विकसित करने में मदद मिलेगी। इसराइली महिला वैज्ञानिक अदा योनोथ और अमरीका के थॉमस स्टीज़ को भी संयुक्त रूप से इस सम्मान के लिए चुना गया।

सन्दर्भ

बाहरी कड़ियाँ

श्रेणी:कोशिकांग
एश्मोलियन संग्रहालय

right|thumb|300px|एश्मोलियन संग्रहालय
ऐशमोलियन संग्रहालय (Ashmolean Museum) अपनी तरह का दुनिया मे पहला संग्रहालय माना जाता है। कुछ लोग इसे पहला संग्रहालय भी मानते हैं लेकिन तथ्यों के अभाव मे इसे पहला यूनिवर्सिटी संग्रहालय भी कहा जाता है।

ऐशमोलियन संग्रहालय ऑक्सफ़ोर्ड यूनिवर्सिटी का ही एक भाग है। विधिवत रूप से यह संग्रहालय 1677 मे शुरू हुआ। 1683 के बाद से इस संग्रहालय मे आम आदमियों को भी प्रवेश की छुट दी गई।

 विभाग 
पूरा संग्रहालय डिपार्टमेंट ऑफ एंटिक्स और डिपार्टमेंट ऑफ इस्टर्न इस प्रकार दो भागों मे बँटा हुआ है। डिपार्टमेंट ऑफ एंटिक्स मे जर्मनी, इजिप्त, रोम और मध्य पूर्विय देशों की वस्तुओं को प्रदर्शित किया जाता है। इस्टर्न आर्ट गैलरी मे बुद्ध, भारतीय और तुर्क शस्त्रों और मोरक्को की वस्तुओं को संग्रहित किया गया है। इसके अलावा इस संग्रहालय मे उस जमाने की नृत्यांगनाओं, भित्तीचित्रों, पेंटिंगों, मूर्तियों आदि को संग्रहित किया गया है।

किसी समय ईस्ट इंडिया कम्पनी के पदाधिकारियों ने उनको मिले उपहारों को भी संग्रहालय मे दान दिया था। इस तरह से इस संग्रहालय के इस विभाग मे 30000 से भी अधिक कलाकृतियां हैं। चूँकि यह संग्रहालय ओक्सफॉर्ड यूनिवर्सिटी का ही एक भाग है इसलिए इस युनिवर्सिटी के छात्र इन वस्तुओं पर अपना शोध भी करते हैं।

यहाँ का हेबर्डन कोईन रूम सिक्कों के संग्रह के लिए बहुत प्रसिद्ध है। यहाँ प्राचिन जगत से लेकर आधुनिक युग तक के लगभग सभी प्रकार से सिक्के संग्रहित हैं।

समय समय पर इस संग्रहालय का कायाकल्प होता रहता है। आज इस प्राचीन संग्रहालय मे रेस्त्रां और गिफ्ट शोप भी उपलब्ध है। 2001 में यहाँ सेकलर पुस्तकालय खोला गया, जहाँ प्राचीन और आधुनिक पुस्तकों को लोगों तक उपलब्ध कराया गया है।

इस समय भी संग्रहालय के आधुनिकीकरण का कार्य जारी है। यह संग्रहालय दुनिया का पहला संग्रहालय है या नहीं इसको लेकर मतभेद है क्योंकि कोई पुख्ता सबूत नहीं है। परंतु यह संग्रहालय दुनिया केप्राचिनतम संग्रहालयों मे से एक ज़रूर है। इस संग्रहालय विभाग में 30,000 से अधिक कलाकृतियाँ हैं।

 इतिहास 
एक जमाने में ब्रिटेन मे एक घुमक्कड प्रवृत्ति के इंसान हुआ करते थे, नाम था जॉन ट्रेडसेंट सिनियर. वे दुनिया भर मे घूमा करते थे और साथ ही साथ जहाँ भी जाते वहाँ से कुछ ना कुछ खरीद कर लाते थे। उन्हें अनोखी चीजें जमा करने शौख था। आगे चलकर यही लत उनके हम नाम बेटे को भी लगी. वे दोनों इस तरह से इकट्ठी की गई चीजों की प्रदर्शनी अपने घर मे लगाते थे।

एक दिन उनके मन मे विचार आया कि इन बेशकिमती चीजों को ऐसी कोई जगह रखना चाहिए जहाँ अधिक से अधिक लोग उन्हे देख सकें. वे लोग ऐलियस एशमोल नामक सम्भ्रांत व्यक्ति से मिलते हैं। ऐलियस एशमोल ब्रिटेन का चतुर राजनेता था। उसे भी पुरानी चीजें जमा करने का शौख था। ब्रिटेन गृह युद्ध के दौरान उसने ब्रिटिश साम्राज्य और राजा की सहायता की थी। और चार्ल्स द्वितीय को फिर से गद्दी पर बिठाने मे अपना योगदान दिया था। बाद मे सम्राट चार्ल्स ने उसे कई तोहफे और सत्ता मे उच्च पद दिए थे।

ऐलियस को जॉन ट्रेडसेंट का प्रस्ताव अच्छा लगा और उसने ऑक्सफ़ोर्ड विश्वविद्यालय मे अपने नाम से यानि कि ऐशमोलियन संग्रहालय की शुरूआत की। यह सन 1640 की बात है। ऐशमोलियन संग्रहालय इसतरह से अपनी तरह का दुनिया मे पहला संग्रहालय माना जाता है। कुछ लोग इसे पहला संग्रहालय भी मानते हैं लेकिन तथ्यों के अभाव मे इसे पहला यूनिवर्सिटी संग्रहालय भी कहा जाता है।

 सन्दर्भ 

 बाहरी कड़ियाँ 

 एश्मोलियन संग्रहालय वेबसाइट
 Sackler Library
 The Griffith Institute
 Virtual Tour of the Ashmolean Museum, photography from 2003
 Powhatan's Mantle — pictures, description & history

श्रेणी:संग्रहालय
भारतीय कृषि अनुसंधान परिषद

right|thumb|250px|भाकृअनुप का प्रतीक चिन्ह।
भारतीय कृषि अनुसंधान परिषद (भाकृअनुप, {<lang-en|Indian Council of Agricultural Research>}) भारत सरकार के कृषि मंत्रालय में कृषि अनुसंधान एवं शिक्षा विभाग के तहत एक स्वायत्तशासी संस्था है। रॉयल कमीशन की कृषि पर रिपोर्ट के अनुसरण में सोसाइटी रजिस्ट्रीकरण अधिनियम, 1860 के तहत पंजीकृत और 16 जुलाई 1929 को स्थापित इस सोसाइटी का पहले नाम इंपीरियल काउंसिल ऑफ एग्रीकल्चरल रिसर्च था। इसका मुख्यालय नयी दिल्ली में है।

नेशनल एग्रीकल्चरल एजुकेशन एक्रीडेशन बोर्ड
राष्ट्रीय कृषि शिक्षा प्रत्यायन बोर्ड अथवा नेशनल एग्रीकल्चरल एजुकेशन एक्रीडेशन बोर्ड (एनएईएबी) भारतीय कृषि अनुसंधान परिषद के अंतर्गत शिक्षण संस्थाओं का मूल्यांकन करने वाली इकाई है। इससे मान्यता पाए बिना कालेज/विश्वविद्यालय से कृषि में स्नातक और परास्नातक किए छात्र वर्ष 2019-20 से भारतीय कृषि अनुसंधान परिषद के किसी भी सरकारी कालेज अथवा विश्वविद्यालय में परास्नातक और पीएचडी नहीं कर सकता है। इसके चार क्षेत्रीय कार्यालय क्रमशः नई दिल्ली, कोलकाता, मुम्बई और बैंगलोर में स्थित है।
thumb|भारतीय कृषि अनुसंधान परिषद का भोपाल स्थित 'केंद्रीय कृषि अभियांत्रिक संस्थान'

इन्हें भी देखें
 भारतीय वानिकी
 भारतीय वानिकी अनुसंधान एवं शिक्षा परिषद

सन्दर्भ

श्रेणी:संस्थान
श्रेणी:कृषि
पत्रिका

पत्रिका वह नियतकालिक कृति है जो मुख्यतः साप्ताहिक होती है। पत्रिका में विचारतत्व प्रधान होता है। पत्रिकाओं का प्रकाशन एक दिवसीय से लेकर साप्ताहिक, पाक्षिक, मासिक, त्रैमासिक, छमाही, वार्षिक व अनियतकालीन भी होता है। पत्रिकाएँ आम तौर पर विज्ञापन द्वारा, खरीद मूल्य द्वारा, प्रीपेड सदस्यता या तीनों के संयोजन द्वारा वित्तपोषित होते हैं।

 इन्हें भी देखें 

 समाचार पत्र
 हिन्दी पत्रिकाओं की सूची

 बाहरी कड़ियाँ 
 Designing Magazines — A look at magazines and magazine design
 Galactic Central — An Index of Various Magazines
 Periodicals Bookshelf at Project Gutenberg
 NMCA — A Magazine Cover Archive
 Quiosc — Press. Newspapers and magazines

 
श्रेणी:पत्रकारिता
चिकित्सा विषय शीर्षक

right|thumb|300px|MeSH 2005 में विद्यमान शब्द-सोपान का एक उदाहरण
मेडिकल सब्जेक्ट हेडिंग्स (Medical Subject Headings / MeSH) एक विशाल शब्दकोश है। इसमें जीव विज्ञान से सम्बन्धित लेखों, पुस्तकों को सूचीबद्ध किया गया है। इसकी रचना विश्व के सबसे बड़े पुस्तकालय युनाइटेड स्टेट्स नेस्नल लाइब्रेरी ऑफ मेडिसिन ने किया है। इसका मुद्रण 2007 में बन्द कर दिया गया तथा इसकी मुफ्त प्रति इंटरनेट पर उपलब्द्ध है।

बाहरी कड़ियाँ
 Medical Subject Heading Home provided by National Library of Medicine, National Institutes of Health (U.S.)
 MeSH database tutorials
 Automatic Term Mapping
 Browsing MeSH:
 Entrez
 MeSH Browser
 Visual MeSH Browser mapping drug-disease relationships in research
 Reference.MD
 List of qualifiers – 2009

श्रेणी:चिकित्साशास्त्र
पुरु

पुरु ययाति और शर्मिष्ठा के पुत्र थे, इन्हीं से आगे चलकर यह कुल पौरव वंश भी कहलाया, यादव और पौरव चंद्रवंशी थे , यदु ययाति और देवयानी के पुत्र थे और यहीं से आगे चलकर यह कुल यदुवंश कहलाया। ययाति को पुरु ने अपना यौवन दे दिया था . 

पूरु कुल के पहले राजा।

 प्राचीन वंशावली‎

श्रेणी:पौरवकुल
श्रेणी:प्राचीन पौराणिक राजवंश
दाद

thumb|right| बाहुओं पर दाद

दाद या दद्रु कुछ विशेष जाति का फफूँदों के कारण उत्पन्न त्वचाप्रदाह है। ये फफूंदें माइक्रोस्पोरोन (Microsporon), ट्राइकॉफ़ाइटॉन (Trichophyton), एपिडर्मोफ़ाइटॉन (Epidermophyton) या टीनिया जाति की होती है। दद्रु रोग कई रूपों में शरीर के अंगों पर आक्रमण करता है। खोपड़ी का दद्रु फफूंद द्वारा केश की जड़ में आक्रमण के कारण होता है। यह बालों और नववयस्कों में अधिक होता है। खोपड़ी पर गोल चकत्तियों में गंगाजल हो जाता है। केश जड़ के पास से टूट जाते हैं। सूक्ष्मदर्शी से देखने पर केश के चारों ओर फफूंद जीवाणु का जाला सा दिखाई पड़ता है। इसकी चिकित्सा कठिन है। एक्स-किरणों से चिकित्सा की जाती है।

दूसरे प्रकार का दद्रु दाढ़ी की दाद है (टीनिया बार्बी)। यह भी कठिनाई से जाता है। एक और प्रकार का दद्रु नाखून में होता है। त्वचा का दद्रु दाद या खाज नाम से प्रसिद्ध है। इसमें छोटे छोटे दानों का वृत्त प्रकट होता है, जिसके सूखने पर और बड़े वृत्त में दाने निकलते हैं। दानों में बड़ी खुजली और जलन होती है। बहुधा खुजलाने से घाव हो जाते हैं, जिनमें मवाद पड़ जाता है। दाद की चिकित्सा के लिए अनेक औषधियाँ प्राप्य हैं और नई औषधियों में लगाने और खाने की फफूंद नाशक दवाएँ भी अब प्राप्य हैं।

 होम्योपैथिक दवाओं की दाद रोग निदान में भूमिका 
अलग - अलग प्रकार की दाद होने की वजह से ज्यादातर लोग समझ नहीं पाते कि आखिर दाद से छुटकारा कैसे पाया जाए। शुरूआती चरण में दाद सिर्फ दाद होती हैं, जिसका समय से उपचार नही होने पर बाल जड़ना, दाग धब्बे पड़ना, चिड़चिड़ापन  होना आदि कई तरह की समस्या आ जाती है। दाद का इलाज होम्योपैथिक दवाओ से करना इसलिए बेहतर हैं क्योंकि इसके कोई साइड इफेक्ट्स नहीं होते ।

 सभी तरह की दाद का इलाज किया जा सकता है -

 आर्सेनिक एल्बम
 दुल्कामारा
 नेट्रम म्यूरीएटिकम
 सोरीनम
 सीपिया
 सल्फर

ये दाद  के साथ के साथ अन्य त्वचा रोग से छुटकारा पाने में मदद करती हैं जिसकी अधिक जानकारी Lifes Effect  साइट पर उपलब्ध हैं 

 Tinea photo library at Dermnet

श्रेणी:रोग
श्रेणी:जीव विज्ञान
श्रेणी:स्वास्थ्य
इजराइल पोस्ट कंपनी

thumb|250px|right|इज़राइल डाक प्रशासन - यरूशलेम
इजराइल पोस्ट कंपनी है कि पोस्ट और बैंकिंग सेवाएं उपलब्ध कराने में माहिर एक सरकारी कंपनी है। 

देश में इजराइल में डाक सेवाओं पत्रों चलते, संकुल, बिजली, इसे बाहर. के रूप में इस तरह के विभिन्न अधिकारियों द्वारा देश के दौरान 19 वीं सदी के बाद से सम्मानित किया गया डाक सेवा के एक सरकारी एकाधिकार है और है। आज, एक के रूप में सरकार में डाक कार्यकर्ता एक, सीमित और बुनियादी सुविधाओं पर आकर्षित, एक सौ साल से अधिक के ऊपर बना हुआ।

श्रेणी:इज़राइल